ഇടപ്പാളയത്ത് നാശം വിതച്ച് കാട്ടാന പുനലൂര്: കിഴക്കന് മലയോര മേഖലയില് നാശം വിതച്ച് കാട്ടാന. ശനിയാഴ്ച രാത്രിയിലും ഒറ്റയാന് ഇറങ്ങി വ്യാപകമായി കാര്ഷിക വിളകള് നശിപ്പിച്ചു. ആര്യങ്കാവ് പഞ്ചായത്തിലെ ഇടപ്പാളം ആനകുത്തി വളവില് ഭവനക്കുളത്ത് വീട്ടില് അനില്കുമാറിന്െറ പുരയിടത്തില് നിന്ന വാഴ,മര ചീനി,തെങ്ങ്, കമുക് തുടങ്ങിയ കൃഷികളും കാര്ഷിക വിളകളുമാണ് അവസാനമായി കാട്ടാന നശിപ്പിച്ചത്. കഴിഞ്ഞ മൂന്ന് ആഴ്ചയായി ഒറ്റയാന് വനാതിര്ത്തിയോട് ചേര്ന്ന് ജനവാസ മേഖലയില് കൃഷികള്നശിപ്പിച്ചു വരികയാണെന്ന് പ്രദേശവാസികള് പറഞ്ഞു. വനത്തില് നിന്ന് ഇറങ്ങുന്ന കാട്ടാന ട്രെയില്വേ ട്രാക്കും ദേശിയ പാതയും കടന്നാണ് ജനവാസ മേഖലകളില് എത്തുന്നത്. കര്ഷകര് ഏറ്റവും കൂടുതല് വന്യമൃഗശല്യം നേരിടേണ്ടി വരുന്ന തെന്മല ഫോറസ്റ്റ് ഡിവിഷന്റെ പരിധിയില് റാപ്പിഡ് റെസ്പോണ്ണ്സ് ടീമിന്റെ സഹായം വേണമെന്ന ആവശ്യം ശക്തമായിട്ടുണ്ട്.